**Vastavalt nimekirjale 19.10.2022 nr 6-1/21-1**

**Arvamuse küsimine Orajõe külas Looderanna kinnistu**

**detailplaneeringu algatamise otsuse eelnõule**

Häädemeeste vallas Orajõe külas asuva Looderanna kinnistu (katastritunnus 21303:005:0168) hoonestusõiguse omanik esitas 15.06.2022 avalduse (dokumendiregistri nr 6-3/987) nimetatud kinnistul detailplaneeringu algatamiseks. Planeeringuala suurus on 2,08 ha. Detailplaneeringu eesmärk on anda ehitusõigus karavanide parkla (kuni 20 karavani parkimiseks), 10 väikepuhkemaja (ehitusalune pind kuni 40 m2) ja 1 sanitaarmaja (ehitusalune pind kuni 60 m2) rajamiseks. Kinnistut kruntideks ei jagata.

Kehtiva Häädemeeste valla rannaalade osaüldplaneeringu alusel asub planeeringuala äri- ja teenindusettevõtte maa-alal. Detailplaneeringuga tehakse ettepanek ehituskeeluvööndi vähendamiseks.

Häädemeeste Vallavalitsus küsib planeerimisseaduse § 127 ning keskkonnamõju hindamise ja keskkonnajuhtimissüteemi seaduses § 33 lõike 6 tulenevalt asjaomaste asutuste ja kaasatavate isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise eelhinnangule. Arvamuse palume esitada kirjalikult aadressile [haademeeste@haademeeste.ee](mailto:haademeeste@haademeeste.ee) hiljemalt 30 päeva jooksul.

Lugupidamisega

*/allkirjastatud digitaalselt/*

Helve Reisenbuk

abivallavanem vallavanema ülesannetes

Lisad:

1. Orajõe külas Looderanna kinnistu detailplaneeringu algatamine, lähteseisukohtade kinnitamine ja keskkonnamõju strateegilise hindamise algatamata jätmine;

2. Orajõe külas Looderanna kinnistu detailplaneeringu lähteseisukohad;

3. Orajõe külas Looderanna kinnistu detailplaneeringu KSH eelhinnang;

4. Orajõe külas Looderanna kinnistu detailplaneeringu eskiisjoonis.

Marie Reinson

planeerimis- ja maanõunik

[marie.reinson@haademeeste.ee](mailto:marie.reinson@haademeeste.ee)

tel. 5788 0015